Prísne tajný vynález 1. - Kolbová, Suza nemecká autorka 1966-; Grote, Anja; Stareková, Denisa (Bratislava Ikar, a.s. - Stonožka, 2022)
Spoznajte mladého vynálezcu Emila, ktorý si poradí v každej situácii

V deň šiestych narodenín Emil Einstein dostal darček, z ktorého spočiatku vôbec nemal radosť. Potom ho začala neznesiteľne svrbieť hlava. Vzápätí dostal úžasný nápad. Nápad hodný veľkého vynálezcu! Celé dni neúnavne pracoval vo svojom vedeckom laboratóriu, až kým nezostrojil prekladač zvieracej reči.

Hlavný hrdina popúšťa uzdu svojej kreativite a učí deti, že sa nemajú dať odradiť neúspechom. Kniha je navyše aj poučná – na jej konci deti nájdu stručné informácie o Albertovi Einsteinovi, Berthe Benzovej a Leonardovi da Vinci. Je to zábavný príbeh o priateľstve, o vzťahu k zvieratám a o tom, aká dôležitá je solidarita a ochrana životného prostredia.

Takmer na každej strane je farebná ilustrácia. Malí čitatelia si okamžite obľúbia kučeravého Emila, roztomilú myšku, kocúra Leonarda či malú sovu. Kapitoly majú ideálnu dĺžku, aby ich rodičia mohli večer pred spaním čítať deťom, ktoré ešte nechodia do školy, veľkosť písma je však vhodná aj pre deti prvého stupňa základnej školy.
Keywords: Emil Einstein; nemecká literatúra; literatúra pre deti; príbehy o deťoch; životné prostredie; vynálezy; humorné príbehy; pre čitateľov od 6 rokov